আজো গুণমনির চোখে মেঘনা মানে বিস্তর জলরাশি নয়, রক্তের স্রোত! গোর্খা সেনারা শত শত কুলিকামিনের পথ আগলে দাঁড়াল। বোকা চোখে চেয়ে-থাকা শত শত কুলিকামিন! পাখি শিকারের মতো নির্বিচারের গুলি চালাল খাকি পোশাকের মানুষ! আহা রে, পাখির মতো প্রাণ! ঝরে ঝরে মেঘনা লাল স্রোতে ভাসে। গুণমনির শোনা কিস্সা এসব, গুণমনির শোনানো কিস্সা এসব। তাও যেন চোখে দেখা, এ জ্ঞাতিগুষ্টির রক্তের টান। গুণমনির চোখ ঝাপসা, এত সহজ নয় মুলস্নকযাত্রা! বহু বছর কেটে গেছে তবু গুণমনির মনে হয় এত সহজ নয় মুল্লুক রক্ষা!